12/03/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 2011/117

Resolución do 16 de febreiro de 2012, da Xefatura Territorial da Coruña, de autorización administrativa e aprobación do proxecto de execución dunha instalación eléctrica no concello do Pino (expediente IN407A 2011/117) Visto o expediente para o outorgamento da autorización administrativa, e daprobación do proxecto de execución, da instalación que a seguir se cita: Solicitante: Unión Distribuidores Electricidad, S. A. (UDESA) Domicilio social: rúa José Ángel Valente, n.° 17, local 62, 15706 SANTIAGO DE COMPOSTELA Denominación: LMTS, CTC, RBTS EIRAS DE SANTISO Características técnicas: Liña de media tensión soterrada a 20 kV, cunha lonxitude de 395 m, condutor tipo RHZ1-20L-12/20 kV-3(1x95Al), con orixe na cela de liña que se vai instalar no CTC Santiso (expediente 2010/290), con entrada e saída no CTC Eiras de Santiso proxectado e final no paso aéreo-subterráneo a realizar no apoio proxectado tipo HVH-15/2500 da LMT a CT Vilabuil (expediente 206/2001). Liña de media tensión soterrada a 20 kV, cunha lonxitude de 150 m, condutor tipo RHZ1-20L-12/20 kV-3(1x95Al), con orixe na cela de liña que se vai instalar no CTC Santiso (expediente 2010/290) e final no CT aéreo Santiso II. Liña de media tensión soterrada a 20 kV, cunha lonxitude de 125 m, condutor tipo RHZ1-20L-12/20 kV-3(1x95Al), con orixe na cela de liña que se vai instalar no CTC Eiras de Santiso proxectado e final no CT particular Robleda existente. Centro de transformación en edificio prefabricado de formigón, cunha potencia de 160 kVA e relación de transformación de 20.000/400-230 V. Rede de baixa tensión soterrada a 400V, con dúas saídas do CTC Eiras de Santiso proxectado, con unha lonxitude de 212 m, en condutor tipo XZ1-0,6/1 kV-4 (1x240 Al) e unha lonxitude de 82 m, en condutor XZ1-0,6/1 kV-4 (1x50 Al). Resultan os seguintes feitos: Primeiro. A petición someteuse a información pública por resolución do 7 de novembro de 2011, da Xefatura Territorial da Consellería de Economía e Industria, publicada no DOG do 11 de novembro de 2011, no BOP do 24 de novembro de 2011, en aplicación do Real decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Segundo. Dentro do prazo establecido foron presentadas alegacións por: – D. Pedro Alexis Ducos Ramirez de Arellano, en nome e representación de VALIÑO 339-340, S. L., expón que no proxecto do expediente IN407A117/2011, plano n.° 4, UDESA promove a instalación dun CTC EIRAS DE SANTISO sobre unha parcela da súa representada, que non autoriza a instalación do citado centro de transformación sobre dita parcela e que se fagan as modificacións que sexan precisas no proxecto. – D. Pedro Alexis Ducos Ramirez de Arellano, en nome e representación de EIRAS DE SANTISO, S. L. fai unha serie de alegacións ó proxecto, que se resumen de seguido: – Manifesta que UDESA, coa presentación do proxecto do expediente IN407A 117/2011, pretende dar resposta á execución da resolución do 13 de decembro de 2010 da Consellería de Economía e Industria. – Que o proxecto non obedece ás necesidades de subministro demandadas por EIRAS DE SANTISO, S. L. – Que a devandita resolución decretaba a obligación de subministro de enerxía a 9 vivendas por parte de UDESA. – Que as necesidades de subministro para as vivendas construídas por EIRAS DE SANTISO, S. L. non son de media tensión senón de baixa tensión. – Que a finca onde UDESA vai colocar o centro de transformación non é propiedade de EIRAS DE SANTISO, S. L. Polo anteriormente exposto, solicita: – Que UDESA retire do proxecto a denominación da súa representada EIRAS DE SANTISO. – Que UDESA xustifique legal e técnicamente a necesidade da infraestructura que figura no proxecto, para dar subministro ós nove chalets da súa representada. – Que UDESA xustifique a autorización que dí ostentar por parte do propietario do terreo onde vai colocar o CT. Tendo en conta o establecido no artigo 126 do Real decreto 1955/2000, deuse traslado das alegacións a UDESA, que deu contestación ás mesmas, e que se resumen de seguido: – En relación coa alegación de VALIÑO 339-340, S. L., UDESA expón que non solicitou a declaración de utilidade pública da instalación eléctrica que figura no expediente IN407A 2011/117, que solicitou a autorización administrativa, regulada no Título VII do Real Decreto 1955/2000, polo que solicita que se desestimen as alegacións que se refiren a unha cuestión de propiedade. En relación coas alegacións de EIRAS DE SANTISO, S. L., UDESA manifesta que: – Coa presentación do proxecto do expediente IN 407 A 2011/117, pretende dar resposta á execución da resolución do 13 de decembro de 2010 da Conselleria de Economía e Industria e obter a autorización administrativa necesaria para executar as obras necesarias para dar subministro ás 9 vivendas de EIRAS DE SANTISO, S. L. – Que UDESA é a distribuidora eléctrica da zona e o xestor da rede de distribución. – Que o subministro que pide EIRAS DE SANTISO, S. L. é en baixa tensión, pero UDESA para garantir a calidade e a capacidade do subministro determina dar o punto de conexión en media tensión. – Que en escrito que achegan de data 26 de marzo de 2010, EIRAS DE SANTISO, S. L. fai referencia a parcela onde iría situado o C. T. – Que UDESA pode darlle a denominación de CTC EIRAS DE SANTISO ás súas instalación FUNDAMENTO DE DEREITO Primeiro. A Xefatura Territorial da Consellería de Economía e Industria da Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de función e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real decreto 1955/2000 e polo Decreto 36/2001, do 25 de xaneiro (DOG do 16 de febreiro). Segundo. No expediente cumpríronse ós trámites que se sinala no título VII do Real decreto 1955/2000, do 1 de decembro, que regula o procedemento de autorización de instalación de enerxía eléctrica. Terceiro. En relación coas alegacions formuladas, informase que: Todo o relativo ó subministro de enerxía solicitado por EIRAS DE SANTISO, S. L. está vencellado á resolución do 13 de decembro de 2010 da Consellería de Economía e Industria, a feitos derivados doutros expedientes e outros procedementos, e non procede, polo tanto, a súa consideración na tramitación deste expediente IN407A 2011/117, que se tramita polo procedemento IN407A “Autorización a empresas para transformación, transporte e distribución de enerxía eléctrica” da Comunidade Autónoma de Galicia. Que foi sometida a información pública a petición de autorización administrativa da devandita instalación eléctrica, segundo o establecido no título VII do Real decreto 1955/2000, polo que se regulan as actividades de transporte, distribución, comercialización, subministro e procedementos de autorización de instalacións eléctricas (BOE 27/12/2000), e na lexislación que lle é de aplicación, polo que non procede considerar as alegacións que fan referencia ó proxecto de execución. De acordo co que antecede e no exercicio das competencias atribuídas RESOLVE: Autorizar e aprobar o proxecto de execución das ditas instalacións, estando as súas características axustadas en todas as súas partes ás que figuran no proxecto e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. As instalacións executaranse nun prazo non superior a un ano, contado a partir da data desta resolución. Contra esta resolución poderase interpor rescurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que consideren pertinente ao seu dereito. A Coruña, a 16 de febreiro de 2012. A xefa territorial Por vacante O xefe do Servizo de Administración Industrial Artigo 39.3 Decreto 324/2009 (DOG n.° 117, do 17/06/2009) Agustin Carlos Gustavo Raul Guerroum Macelaru